JMT อวดกำไรปี 64 “นิวไฮ” 6 ปีซ้อนแตะ 1.4 พันลบ. รับรายได้สินเชื่อโต แจกปันผล 0.42 บ.
JMT โชว์ผลประกอบการปี 64 ทำ”นิวไฮ”กำไรสุทธิ 6 ปีติดต่อกันแตะ 1.4 พันล้านบาท รับรายได้สินเชื่อโต 19% แจกปันผล 0.42 บาท ขึ้น XD 19 เม.ย. กำหนดจ่าย 5 พ.ค.65
JMT โชว์ผลประกอบการปี 64 ทำ”นิวไฮ”กำไรสุทธิ 6 ปีติดต่อกันแตะ 1.4 พันล้านบาท รับรายได้สินเชื่อโต 19% แจกปันผล 0.42 บาท ขึ้น XD 19 เม.ย. กำหนดจ่าย 5 พ.ค.65
24 ก.พ. 2565

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับผลการดำเนินงานในปี 2564 มีรายได้รวมทั้งสิ้น 3,625 ล้านบาท เติบโต 13.6% เทียบกับปีก่อน โดยแบ่งเป็นรายได้จากดอกเบี้ย, เงินปันผล และกำไรจากเงินให้สินเชื่อจากการซื้อลูกหนี้ในปี 2564 จำนวน 3,130.2 ล้านบาท ปรับเพิ่ม 19% เป็นผลจากประสิทธิภาพในการจัดเก็บและคุณภาพของหนี้ด้อยคุณภาพที่บริษัทฯ ได้รับซื้อมาเพิ่มในช่วงปีที่ผ่านมา ซึ่งรายได้ในส่วนนี้คิดเป็น 86.4 % ของรายได้ทั้งหมด โดยสะท้อนให้เห็นถึงผลสืบเนื่องจากการขยายของการลงทุนซื้อหนี้ด้อยคุณภาพเพิ่มขึ้น ทำให้สัดส่วนรายได้จากการซื้อหนี้มาบริหารเพิ่มสูงขึ้นอย่ำงชัดเจน
นอกจากนี้ยังมีรายได้จากธุรกิจรับจ้างติดตามหนี้ จำนวน 300.6 ล้านบาท ลดลง 17% เทียบกับปีก่อน รวมไปถึงรายได้จากการรับประกันภัยจำนวน 194.2 ล้านบาท ซึ่งมีการปรับลดลงจากปีที่ผ่านมาเนื่องจากการควบคุมการรับประกันภัยโดยเน้นผลการดำเนินงานของบริษัท
ทั้งนี้ บริษัทฯมีกำไรสุทธิ 1,400.4 ล้านบาท เติบโต 34% เทียบกับปีก่อนและเป็นสถิติกำไรสุทธิสูงที่สุดของบริษัทฯ ต่อเนื่องเป็นปีที่ 6 นับตั้งแต่ก่อตั้งบริษัท โดยมีการอนุมัติการจ่ายเงินปันผลในอัตรา 0.42 บาทต่อหุ้น เป็นเงินจำนวน 72 ล้านบาท ซึ่งจะขึ้นเครื่องหมาย XD ในวันที่ 19 เมษายน 2565 และจ่ายปันผลในวันที่ 5 พฤษภาคม 2565